section_heading: Rani život
paragraph_text: Hoppus je studirao s ciljem da postane nastavnik engleskog jezika. Prisjeća se da je "mrzio" studij, a htio je postati nastavnik jer je želio provesti reformu obrazovanja. Ispisao se ranih devedesetih nakon što su se "počele odvijati stvari s Blink-182" te živio s majkom u samim počecima sastava. Mark opisuje majku kao uvijek punu potpore u odluci da odustane od fakulteta i počne nastupati s Blink-182. Međutim, oca opisuje kao realista koji je želio da uvijek ima i drugu mogućnost ako ne uspije kao glazbenik.